મેરાન્યૂઝ નેટવર્ક, અમદાવાદ: દારૂબંધીનો મુદ્દો ગુજરાતમાં બહુ નાજુક અને વિચિત્ર છે. દારૂબંધીની વાત આવે એટલે કાયમ આપણે ત્યાં ખો આપવામાં આવે છે. સોલા વિસ્તારમાં કથિત લઠ્ઠાકાંડ બાદ અમદાવાદ સહિત ગુજરાત પોલીસ દોડતી થઈ ગઈ, પણ દારૂ પીનારા જાણે છે કે ગુજરાતની દારૂબંધીની બાબત એક ઉભરા જેવી હોય છે. થોડાક કલાક સુધી તમે ગુજરાતમાં દારૂબંધીનો અમલ કરાવી શકો પણ ગુજરાતમાં ક્યારેય દારૂ મળશે જ નહીં તેવી સ્થિતિ ક્યારેય નિર્માણ થશે નહીં, તે વાસ્તવીકતા પસંદ ના પડે તો પણ સ્વીકાર કરવા સિવાય કોઈ વિકલ્પ નથી, તેનો અર્થ એવો પણ નથી કે દારૂબંધીના મુદ્દે તમામે હથિયાર હેઠા મુકી દેવા જોઈએ.